
Sebra Awrûpayê jî qetiya! 


Awrûpa wê li hemberî pêla koçberan bisekine 


A rtêşa Almaniyayê 
bona vegerandina 
wan koçberan ku daxwaza 
penaberiya wan hatiye red 
kirin, wê tevbigere û, li 
welatê Êslovêniyê jî artêş 
bona berbirûbûna pêla 
koçberan, wê liser sînora 
alîkariya polîs bike. 

Ligorî rapora rojnameya 
"Bîld” a Almanî ku di roja 
20.10.2015’an (29.07.1394) 
hate belavkirin, dewleta Al- 
manê bona pêşvebirina bilez 
a vegerandina wan koçberan 
ku daxwaza penaberiya 
wan nehatiye pejirandin, wê 
li balafirên veguhaztin ên 
leşkirî ên bi navê “Tiransl” 
û pîlotên Artêşê mifahê 
wergire. 

Rojnameya “Bîld” her- 


weha vê yekê eşkere dike ku 
biryara han bona bilez xistina 
pêdeçûn bi keysa wan kesn e 
ku weke koçber nehatine ver- 
girtin û her di vê derheqê de 
tewahiya herêmên Almaniya 
yê ji rêya Telefonê û ji aliyê 
deftera şêvirmendê Almani- 
yayê bona haydarî ji biryara 
han hatine haydarkirin. 

Rapor herweha dibêje ku, 
berî hatina dema vegeriyan 
û dîportkirina penaberên red 
kirî li axa lmanê, koçber ji vê 
biryarê nahên haydar kirin da 
ku rê ji xwe veşartina wan bê 
girtin. 

Dewleta federal a Almani- 
yayê dixwaze bona kêmki- 
rina rêjeya wan koçberan 
ku rû li welatê wan dike, wê 
pêdeçûnê bi norm û pêwer 


û cura îqame û wergirtina 
koçberan bike. 

Eva di demekê de ye ku 
parlemênta Êslovêniyê jî roja 
21.10.2015’an (29.07.1394), 
bi 66 dengên” Erê” û 6 
dengên “Ne”, dcstêvcrdanên 
arteşa welat bona kontrolki- 
rin pêla koçberan ji Kirowa- 
siyayê bo Êslovêniyê, weke 
me’muriyet bona piştevaniya 
ji polîs liser sînorên Kirowa- 
siyayê pejirand. Jiber vê yekê 
ku piştî Mccarîstanê sînorên 
xwe liser Kirowasiyayê girê- 
dan, koçber bona gehîştina 
bi Awrûpayê, ji Êslovêniyê 
mifahê verdigirin. 

Lewra ji niha pêve rê bi 
serbazên Êslovêniyê hatiye 
dayîn ku koçberan dcst- 
biser bikin û arteş jî berewajî 
berê, dikare di dema nebûna 


polîsan de, sînoran kontrol 
bike. 

Piştî girêdana demkî ya 
sînoran ji aliyê Êslovênî û 
Kirovasiyê, rewşa koçberan 
ber bi xirabiyê ve çû ye û, bi 
hezaran koçber di bin baran 
a berdewam de neçar mane 
ku liser sînorên Sirbistan 
û Kirowasî û kirovasî û 
Êslovêniyê çavlirê bise- 
kinin. Hevdem partiyên 
opozisyon ên Êslovêniyê jî, 
bona pêrewkirina mêtoda 
Mecarîstanê derheq bi pirsa 
koçberan, zext û giwaşeke 
zaf xi£tine ser dewleta xwe. 

Li welatê Almanê jî bi he- 
zaran kes ji alîgirên tevgera 
“Pigîda” li bajarê Dirsidin’ê 
bona nîşandana nerazîbûnên 
xwe derheq bi wergirtina 
koçberan, meşên nerazîbûnê 


lidar xi£tin. 

“Pigîda” ku di despêka îsal 
a Zayînî de weke curek ji 
“Tevgera nerazîbûnên ne 
rêkxisti ên girûpek ji hem- 
welatiyan li dijî siyasetên 
dewletê” darketibû holê, niha 
bûye nawendekê bona kom- 
kirina alîgirên mentalîteya 
rcgczpcrcstî û dije bîhanî û 
jiyane tevî tundûtûjiya liser 
kolanan. 

Tevgera “Pigîda” salekî berî 
nha li Almanê derket holê û 
navê vê “Welatparêzên Aw- 
rûpayî ên dijî bi Îslmîkirina 
Rojava” ye û,piştî zêdebûna 
pêla koçberan ber bo welatên 
Awrûpayî û Almaniyayê, 
cardin germ û guriyek taybet 
bi xwe ve dibîne. 

Kerîm Perwîzî 

Di ewraz û nişîva şoreş û berxwedanê 
de, bixasmanî di xebata pir ji ezmûna 
Rojhilatê de, dem û dewranên gellek 
xweş û nexweş û qonaxên pir cuda ji 
hevdu wê werin pêş û hatine pêş ku 
her yek ji wan bi taybetmendî û rûçik 
û tam û rengek cuda ve, waneyek tal 
an şirîn bexşîne mekteba serhildan û 
rabûnê. 

Bi salan e ku Komara Islamî 
qala herifîna û jinavçûna şoreş û 
şoreşvaniyê di Kurdistana Iranê de 
dike û bi pîlanên curbicur, hewla 
fetisandina bîr û hizra şoreşvaniyê 
di vê para nîştimana Kurdan de dide 
û, çi weke xwe û bi awayê rastcrast 
û bi hêza xwe ya dilreq û serkutker 
li Kudi^tanê dixe û, çi jî bi awayê 
siyasî û çandî û aborî de£t xi^tiye ser 
gewriya gelê Kurd, da ku bikare di 
bin siya hijmûniya Wîlayeta Feqîh de 
bifetisîne. 

Lê ji aliyeke dinve û bi pîlaneke din, 
kesên demamikdar bi navê çalakên 
siyasî han dide ku li jêr navê dilsoziya 
bo xelkê û mafên wan, li pişt tê’orî û 
peyvên wan ên zengîn çeperê bigirin 
û, teqeyê li rêberên şoreş û xebata 
netewî û demokratîk a Kurdistanê 
bike û bi vê pîlana qirêj, xebatkarên 
Kurd bi sedem û çavkaniya belengazî 
û rojreşiya xelkê xwe nîşan bidin û, 
çavkaniya sereke ku hizra Wîlayeta 
Feqih e, ji sûç û tawan û gunehan 
veşon. 

Niha ku roj roja sazan a Komara 
Îslamî û Rojava û cilîdanê ya hêzên 
dirinde ên Sipaha Pasdaran û erbabên 
wan ên Rûs e di herêmê de, siyas- 
etvanên demamikdar jî dengê xwe 
xuettir dikin û di nava gelê Kurd de 
qala teslîmbûnê dikin. 

Di rewşeke weha he£tyar de ku şoreş 
û xebata parek ji Kurdistanê di ew 
qasê nazikî ya xwe de ye û di bin 
gîwaşê de bi lep û didan jî be gerek 
li çiyayên Kurdi^tanê de liser piyên 
xwe bisekine û, şoreşvan û xebatkar 
û keç û kurên roja tengaviyê jî, bejna 
xwe dikin devar a pîredarê li hemberî 
reşebayê, da ku nifşa pêşerojê di bin 
vê devarê de bikarin zêda xwe avedan 

Peyama pîrozbahiyê ya rêzdar Miftefa Hicrî sekreterê giştî yê 

/V 

PDKI bi boneya vegeriyana rêzdar Mes’ûd Tek sekreterê giştî 

yê PSK bo Tirkiyê 

K urdistanincdia: Rêzdar Mistcfa Hicrî sekreterê giştî yê PDKÎ bi 
boneya vegeriyana Mes’ûd Tek sekreterê giştî yê Partiya Sosyalîst 
bo Kurdistana Tirkiyê peyameke pîrozbahiyê ji sekreter û endamên vê 
partiyê re şand, ku deqa vê peyamê bi vî awayî ye: 

Birayê rêzdar Mes’ûd Tek 
Sekreterê giştî yê Partiya Sosyalîst a Kurdistanê 
Digel rêz û silavan 

Bi bihîstina nûçeya vegeriyana we û hevalên partiya we bo Kurdistana 
Tirkiyê, û hewldan bo xebata neteweyî ya PSK’ê, bi awayekî fermî di vê 
para Kurdistanê de, ez gellekî dilxweş bûm. Seba hilgirtina pêngaveke 
bi vî rengî, ji aliyê xwe û hevalên xwe yên rêberiya PDKÎ, ez pîrozba- 
hiyeke germ li we dikim, û hêvîxwaz im ku berdewamiya we li ser vê 
şêweya xebatê, bandoreke berçav û erênî hebe li ser berevpêşveçûna 
xebata xûşk û birayên me di Kurdistana Bakûr de, bi armanca bidcstxis- 
tina mafên xwe yên rewa. PDKÎ 

Mi&efa Hicrî 
18.10.2015 
26.07.1394 



1600 milyard Tûmen zirar digîje cotkarên Kurd 



N ûçegihaniya Kurdpa: Piştî vê 
ku zirarên zaf ên malî gehîştin 
cotkarên Kurd li derverên Kirmaşan û 
Urmiye, hikûmet tû pêngavekê bona 
qerebûkirina wan ziraran na avêje. 

Li gorî zaniyariyan, qasa xisar û 
zirarên beşa çandiniya îsal di parêzge- 


ha Urmiyê de, pitir ji 600 milyard 
tûmenî bûye. 

Herwiha li parêzgeha Kirmaşanê jî, 
cotkar tevî xisara 1 milyard tûmenî 
berbirû ne. 

Ragehandinên hikûmetîjî, sirûseqem 
û hişkesaliyê bi sedema sereke ya van 
xisaran dizane. 


Rêjeya xisarên han di demekê de tên 
eşkerekirin ku binkeyên “Bîme ya 
cotkaran a cîhad a Cotkariyê” li ba- 
jarê Kirmaşan û Urmiyê, nekariye di 
dema hevce de qerebûya wan xisaran 
bike. 

Dewletê jî nebûna bûdceya diyarîkirî 
weke sedema sereke ya qerebûnekir- 
inê dide zanîn û herweha soza qere- 
bûkirinê dide cotkaran. 

Bîmeya çandiyê li îranê, nawendeke 
dewletî ye ku li ser dahata dewletê 
pirogramên xwe ber bi pêşve dibe. 

Li gorî amaran, salane beşa çandnî 
ya îranê, bi sedema bûyerên pêşbînî 
nekirî, tevî 20 hizar milyard tûmen 
zirarê berbirû dibe 


Şûnvareke dîrokî li bajarê Şerdeştê hate dîtin 


A jansa Kurdpa: Piştî ked û 

mandîbûneke zaf, hebûna j iyan 
û şaeistaniyct a kevnar li bajarê 
Serdeştê hate selimandin û şûnvarên 
dîrokî li 5 herêmên “Nîskawê, 
Birîswê, Balan, Baxê û Birzîlê” ha- 
tine peyda kirin. 

Li gorî rapora gehiştî dcs;tê ajansa 
Kurdpayê, herêma “Pênc Gund” 
a bajarê Serdeştê, 6 hizar sal barî 
jidayîbûna Mesîh, cihê jiyana xelkê 
bûye. 

Dî vê lêkolînê de şûnvarên jiyana 
mirova a serdemê Kevirîn hatine pey- 
dakirin, û hatiye ragehandin ku tîma 
lêkoler wê liser karê xwe berdewm be 



û, kelûpelên ku tên peyda kirin jî, bona lêkolîn û ceribandinên din, wê ji mozex- 
aneya bajarê Urmiyê re bên şandin. 

Girê “Rebet 1” yek ji dewletbajarên kevnar ên îranê tê hesibandin ku serbarê 
vê ku di sala 1340’an de hatiye peyda kirin, lê heya niha tu lêkolînek micit liser 
nehatiye encamdan û, serbarê xemsariya dezgehên peywendîdar li hemberî 
parastina şûnvarên dîrokî di îranê de, niha dizîn û bitalanbirina wan şûnvaran di 
îranê de bûyek pîşeyek pir ji dahat. 

Heyeteke PDKÎ serdana HDP’ê kir 


Rapora karî ya kongireya pêncemîn ya 



Yekîtiya Xwendekarên Demokrat ên 
Kurdiftana îranê 



K urdistanmcdia: Heyeteke Partiya Demokrat a Kurdistana îranê serdana Par- 
tiya Demokratîk a Gelan kir. Heyeta Partiya Demokrat, hevxemiya Partiya 
Demokrata Kurdistan a îranê bi wan ragehand, û piştre jî li ser rewşa Kurd bi 
giştî û rewşa Kurd li îranê û li beşên din yên Kurdi^tanê axivî. 

Li gorî rapora ku gihaye malpera Kurdistanmcdia, roja Sêşemiyê 13’ê Çiriya 
Pêşîn a 2015’an, heyeteke PDKÎ bi scrpcrestiya “Sedîq Derwîşî” endamê Komî- 
teya Navendî a PDKÎ, serdana HDP’ê li bajarê Hewlêrê kir, û ji aliyê heyeteka 
pêwendiyên vê partiyê ve, bi scrpcrcstiya Xatûn “Şîlan” berpirsa pêwendiyên 
HDP’ê li Hewlêrê, pêşwazî ji wan hate kirin. 

Di Dcstpêkê de Dervîşî bi boneiya teqîna roja Şembiyê 10’ê Çiriya Pêşîn a 
2015’an, li Enkerê, hevxemiya Partiya Demokrata Kurdistan a îranê ji wan re 
ragehan. 

Paşan Sedîq Dervîşî endamê komîteiya navendî yê PDKI, axavtineke siyasî li 
ser rewşa Kurd bi giştî rewşa Kurdên îranê û her yek ji beşên din yên Kurdistanê 
û hevceya zêde bervdan xebata netewe a Kurd û hevdan jib o giheştin bi mafên 
Kurd li her beşên din yên Kurdistanê kir û bîr têkoşana Partiya Demokrat li ser 
pirsa netewe yan anîne berbas. 

Di dewama vê serdanê de, heyeta pêvendiyên “BDP” ji bîr û têkoşana PDKÎ li 
ser netewe êndin bilind nirxand û di vê pêvendiyê de çend pirsên pêvendîdar bi 
pirsa Kurd anîne ber bas. 

Di kitaya vê serdanê de her dû alî li ser paştirkirina pêvendiyên xwe tekez kirin. 


L i gora rapora nûçegihanê 
malpera Kurdistanmcdia, ew 
kongire roja Pêncşemiyê 23.07.1394 
(15.10.2015)’an di rêûresmekê de di 
binkeya Deftera Siyasî ya PDKÎ li 
bajarê Koyê, bi amadebûna endamên 
Yekîtiya Xwendekarên Demokrat ên 
Kurdistana îranê û nûnerên hilbijartî 
ên kongireyê, û herwisan rêzdar 
MiSefa Hicrî sekreterê giştî ê PDKI û 
endamên rêberî, û bi ragirtina de- 
qeyekê bêdengî bo rêzgirtinaji riha 
pak ya şehîdan dcst pê kir. 

Piştînîvroya roja Pêncşemiyê 
23.07.1394’an demjimêr 2:30 de- 
qeyan, kongireya Yekîtiya Xwendek- 
arên Demokrat ên Kurdistana îranê bi 
awayekî fermî de£t bi karên xwe kir. 

Di civîna yekem de, rapora komîteya 
amadekar ya kongireyê ji aliyê Ejîn 
Behramî berpirsê komîteya amadekar 
ya kongirê ve hate xwendin, ku piştre 
nirxandin û têdîtinên endamên kon- 
girê bi dengê giştî hate pesend kirin. 
Piştre rewayî jib o kongireya pêncem 


û nav û diruşm û hêmaya kongirê hate 
wergirtin. 

Piştre rapora siyasî ya birêvebiriya 
giştî ya Yekîtiya Xwendekarên De- 
mokrat ên Kurdistana îranê, hilbijar- 
tiyê kongireya 4 hate pêşkêşkirin. 

Endamên kongireya pêncem ya 
Yekîtiya Xwendekarên Demokrat 
ên Kurdistana îranê di vê civînê de, 
têbîniyên xwe li ser rapora siyasî ya 
amadekiriya birêvebiriya pêşîn ya 
Yekîtiya Xwendekarên Demokrat 
ên Kurdistana îranê eşkere kir, û 
rûniştina duyemîn jî pirnaweroktir 
kirin. 

Ewariya roja pêncşemiyê û di doma 
pêvajoya karê kongireya Rasan de, 
demjimêr 2’ê êvarî, rûniştina sêyem 
di doma rûniştina duyem de, û bi 
pêşkêşkirin û wergirtina têbîniyên 
endamên kongirê li ser rapora siyasî 
dom kir, û piştre xiSfin ber dengdanê 
û pejirandin. 


Dewreya 216’ê ya de&pêkî li ser sînorên Rojhilata Kurdiftanê bi dawî hat 


K urdistanmcdia: Rêûresma 
bidawîhatina dewreya 216’ê 
ya dcstpêkî a pêşmerge, ku navê 
“Dewreya Gulê Îbrahîmî” li ser hate 
danîn, ji aliyê Komîsyona Perwerde- 
hiyê ya PDKÎ ve li sînorên Rojhilata 
Kurdistanê bi rê ve çû. 

Li gora nûçeya nûçegihanê malpera 
Kurdistanmcdia, Roja Pêncşemiyê 
23.07.1394 (15.10.2015)’an rêûresma 
bidawîhatina dewereya 216’ê ya dest- 
pêkî a Pêşmerge bi sirûda neteweyî 
ya “Ey Reqîb” û ragirtina deqeyekê 
bêdengî bona rêzgirtina ji riha pak ya 
şehîdên Kurd û Kurdistanê dets pê 
kir. 

Piştre beşdarên dewreyê, çendîn 


beşên curbicur wekî: “rêje, şerê 
sernîze, û amadeyiya leş” nîşan dan. 
Di beşeke din ya rêûresmê de, birêz 
Rostcm Cehangîrî endamê Deftera 
Siyasî ya PDKI çend gotinek pêşkêş 
kirin. 

Cehangîrî di gotinên xwe de, amaje 
bi rol û erka pêşmerge di vê qonaxa 
nû ya xebatê de kir, û herwisa basek 
li ser xebat û berxwedana PDKÎ di 
salên borî de kir. 

Piştre rapora perwerdehiyê ya dewrê 
ji aliyê yek ji mamo^tayên fêrgehê 
ve hate xwendin, û piştre peyama de- 
wreya 216’ê ya detspêkî a pêşmerge 
ji aliyê yek ji beşdarên dewreyê 
ve hate xwendin. Di beşeke din ya 



vê rêûresmê de, xelat bi ser serkevtiyên dewrê, di warên “serûberî û disiplîn û 
waneyên beşa siyasî” de hate parvekirin. 


Her bi boneya bidawîhatina dewreya dcstpêkî ya pêşmerge, ji aliyê beşdarên 
dewreyê ve, xelatek pêşkêşî Gulê Îbrahîmî hate kirin. Gulê Îbrahîmî nêzî 30 salan 
e, ku pêşmerga PDKÎ ye, û niha jî mil bi milê pêşmergeyên PDKI mijûlî tekoşîn 
û xebatê ye. Ew rêûresm ji çendîn perçe sirûd û stran û hclbcstan pêk hatiye. 

Bandora teqîna Enqerê 



N. Şehab Xalidî 

D i vê teqîna xwekujiyê de, ku 
li Enqereya pêtexta Tirkiyê, 
di nav civîna alîgirên HDP’ê de rû 
da, zêdetir ji sed kesî hatin kuştin û 
birîndarkirin. 

Piştî teqînê gellek kes hatin girtin, 
û hinek piştî lêkolînan hatin ber- 
dan, û nasnameya xwekujan jî hate 
eşkerekirin. Piştî vê bûyerê zexta herî 
zêde li ser AKP’ê bû, jiber ku hemû 
aliyan, wate HDP, CHP, MHP û... 
hwd, AKP berpirsyarê teqînê dane 
zanîn. 

Di vê derheqê de hevseroka HDP’ê 
Fîdan Yoksegdax ragehand ku: 

“MÎT’ê zanyarî hebû li ser nas- 
nameya wan xwekujan, û ew pêştir ji 
aliyê MÎT’ê ve hatibûn girtin, û piştre 
hatibûn berdan”. 

Herwisa serokê MHP’ê Baxçelî jî 
ragehand ku: “AKP bûye sedema 
aloziyê di Tirkiyê de”. Lê AKP’ê 
ragehand ku: “Eva de£tên DA’ÎŞ û 
PKK di vê êrîşê de heye, jiber ku em 
digel hevpeymaniya navdewletî li dijî 
her du aliyan şer dikin”. 

Herçend ku hêşta gellek hûrdekariyên 
vê teqînê mane ku eşkere bin, lê ya ku 


berçav û xûya bû ew bû, ku êrîşkaran 
bi vê kiryara xwe ya tirsinokane û di 
heman demê de bêrehmane û hovane, 
xwastin ku derbeke giran li Kurdan 
bixin, û wan wisa çavtirsandî bikin 
ku êdî kurdan hêza rabûnê û doman- 
dina xebata xwe ya siyasî û medenî 
tunebin, û herwekî Demîrtaş hevse- 
rokê HDP’ê got: “Emê li ser piyan 
bisekinin, û bi van kiryarên tirsino- 
kane, em nakevin qedeman”. 


Ji aliyekî din ve, ew teqîn pêwendiya 
wê bi hilbijartinên pêşwext ve hebû. 
Erîşkaran xwestin ku bi vê kiryara 
xwe, rewşa Tirkiyê aloz û nearam 
nîşan bidin, û PKK’ê jî bi sebebkarê 
van aloziyan bidin zanîn,da ku di 
dema hilbijartinê de, ji hejmara deng- 
derên berê yên HDP’ê kêm bikin. 

Lê AKP jî hemû hewla wê, ew e ku 
PKK bi sebebkarê hemû aloziyan û 
dcs;thcbûna di teqîna Enqerê de bide 


nasandin, da ku bi vî rengî dengê 
dengderên HDP’ê bo aliyê xwe 
rakêşin. 

CHP û MHP jî ku her yek ji wan bi 
tometbarkirina AKP’ê di pêkanîna 
rewşa hewce bo encamderên teqînan 
de, dixwazin dengê dengderên AKP’ê 
bo aliyê xwe rakêşin, lê ji dengderên 
HDP’ê bêhêvî ne, jiber ku dengderên 
HDP’ê zehmet e ku dengê xwe bidin 
du partiyên nctewcpcrest ên wekî 
CHP û MHP, ku her tim li dijî mafên 
Kurdan derketine. 

(herçend ku CHP niha hinekî nermiyê 
ji xwe nîşan dide, û dibêje ku hekî 
em bibin deshilatdar, emê piroseya 


çareseriyê di parlementoyê de pêş 
bixînin). 

Bê guman ew hilbijartin ji bo hemû 
aliyên siyasî di Tirkiyê de gellekî 
girîng e, û AKP jî pirr ditirse ku 
vê carê jî wekî hilbijartina berê 
nekare dengê hewce bo pêkanîna 
hikûmetê pêk bîne, û li gora boçûnên 
şirovekarên siyasî piştî van hemû şer 
û pevçûnên di navbera PKK û dewle- 
ta Tirkiyê de, zehmet e ku dengderên 
HDP’ê bibin dengderê AKP’ê. 

Ji ber ku di vî şerî de gellek kesan di 
nav bajaran de canê xwe ji de£t dan 
ku xelkê medenî bûn, û rakêşana ter- 
mê ciwanekî Kurd piştî kuştina wî bi 
panzerê, Kurd gellek êşandin, lewra 
hekî PKK tawanbar be bi destpêki- 
rina şer jî, lê AKP bi sedema kuştina 
xelkê sivîl, nikare êdî di nav dengderê 
HDP’yî de cihê xwe bike. 

Lê eva ku gelo hemû dengderên berê 
yên HDP’ê wê dengê xwe dîsan jî 
bidin HDP yan ne, boçûnên cur bi cur 
hene, lê hinek şarezayên pirsên navx- 
weyî yên Tirkiyê li ser vê baweriyê 
ne ku renge eva dengderên HDP yên 
Tirk bin, ku seba şerê di navbera PKK 
û dewletê, ji HDP û PKK aciz bibin, û 
dengê xwe nedin wê partiyê. 

Em hêvî dikin ku Kurd di bakura 
Kurdistanê de, gellek hişyarane 
tevbigerin,û hêcetan nedin dcstên 
dijberên xwe ku bi yekcarî piroseya 
çareseriyê ji nav bibin, û hemû hewla 
xwe bi kar bînin ku pirsa Kurd bikin 
pirseke destûrî û di parlementoyê de 
kar li ser bikin. 


Bê guman ew hilbijartin ji bo hemû aliyên si- 
yasî di Tirkiyê de gellekî girîng e, û AKP jî pirr 
ditirse ku vê carê jî wekî hilbijartina berê nek- 
are dengê hewce bo pêkanîna hikûmetê pêk 
bîne, û li gora boçûnên şirovekarên siyasî piştî 
van hemû şer û pevçûnên di navbera PKK û 
dewleta Tirkiyê de, zehmet e ku dengderên 
HDP’ê bibin dengderê AKP’ê. 

Xwepêşandanên Kurdi&anê, têkderî yan sitûnek bo demokrasiyê? 




N. Şemal Terxîbî 


N erazîbûn bi yek ji mafên xweza- 
yî û di heman demê de jî ser- 
eketirîn maf tê naskirin ku bi tevahî 
di piraniya rêkeftin û konvansiyonên 
mafên mirov de hatiye. îca nerazîbûn 
bi awayê eşkerekirina bîrûboçûnên 
xwe be, yan dijkiryar di hemberî 
bûyeran, yan jî di rewşek taybetî ya 
civakî yan siyasî, bi awayên curbicur 
wekî nerazîbûna yek kesî û rêpêvan û 
xwenîşandana bi kom li ser şeqaman 
tê pêş. Çalakên komên civakî û 
demokrasîxwazên cîhanê, nerazîbûnê 
wekî sitûneke girîng bo demokrasiyê 
dizanin, û wekî yek ji encamên aza- 
diya axaftinê dihesibînin. 

Eva ku me bas kir weke esleke binge- 
hîn heya wê demê ku bergirî ji mafên 
civakî û siyasî ên kitkitên civakê 
bike, û zirarê negihîne berjiwendi- 
yên giştî û qazanca kitkitên civakê, 
tê kirin ku di çarçoveya azadiya 
eşkerekirina bîrûboçûnên xwe de 
pênase bike û eva cihê rêz û pêzanînê 
ye, lê xwenîşandan di welatekî de 
ku dcsthclata rewa tê de hakim be, û 
demokrasiyek rêjeyî tê de hebe, hekî 
di rêya rasterast ya xwe de derkeve, 
û bibe alav bo têkdana ewlehî û 
hêminiya civakî û têkdana milk û 
malên giştî û civakê, ew yek wekî 
têkderî tê pênasekirin. 

Roja Çarşemî 15 Rezberê beşekji 
xelkê bajarên Silêmaniye û Helebçe 
a Kurdistana Iraqê, bo eşkerekirina 
bîrûboçûnên xwe li ser rewşa xirab ya 
aborî û bêhêvîtiya xelkê li encamên 
kombûnên aliyên siyasî bi merema 
vedîtina çareseriyeke baş bo pirsa 
serokayetiya Herêma Kurdistanê, xelk 
hatne ser şeqaman û hereketek ner- 
azîbûnê hate pêş ku piştre di 17 Rez- 
berê li bajarê Qeladizê, xwenîşandan 
ji rêya aramî û aştiyane derçû û 
tûndûtîjî çêbû. 

Encama wan jirêderçûnan, kuştin û 
birîndarbûna xelk û polîs û zirar û 
şewitandina baregehên partiyan û 
hikûmetê bi dawî hat, ku piştre ev 
xwenîşandan çend bajarên din ên 


kurdistana îraqê jî girt, û heya niha 
jî rewşa han bi tevahî aramî bi xwe 
ve nedîtiye. Li gor amaran, 5 kes ji 
xwenîşanderên Herêma Kurdistanê li 
Qeladizê û Kelarê hatin kuştin, û 144 
kes jî di çend deverên din ên Herêma 
Kurdistanê birîndar bûn, ku beşek ji 
wan ser bi hêzên ewlehiyê bûn. 


Her di de^tpêka wan bûyeran de, gişt 
xemxorên Kurd dilgiran bûn, û dijber 
û neyarên gel jî, wekî her car livlivîn, 
û ketne hizra pîlandarêjiyê bona vê 
ku alozî û neewlehiyê di Kurdistanê 
de biafirînin, û sitûna demokrasiyê di 
Kurdistanê de têk bidin. Rêkxistina 
terorîs a DAÎŞ’ê di êrîşkirin bo ser 
bingehên partiyan bi kiryareke Îslamî 
da zanîn û ragehand ku “êrîşkirin 
bo ser PDK’ê êrîşkirina li ser Sehy- 
onîzmê ye”. 

Hclwcsta DAÎŞ’ê hevdem bû tevî 
dijkiryarên televîzyona Seher ya ser 
bi Komara Îslamî a îranê ku digot: 
“Raperîn li dijî xebatkaran li Silê- 
maniyê de£t pê kir”. 

Hûrbûn ji wan du risteyan ku tenê 
wek mînakek biçûk ji wan helwes- 
tan e ku îşare jêre hate kirin, eşkere 
dike ku ezmûna Herêma Kurdistana 


îraqê, û cih û pêgeha vê ya stratcjîk 
ku di Kurdistanê de heye, bo welat û 
aliyên dijber ên Kurd, ezmûneke cihê 
qebûlkirinê nîne. Pirsa han bitaybet 
wê demê zaftir zeq dibe, ku niha 
hêzên Pêşmergeyên Kurdistanê ku di 
şerekî bixwîn tevî mezintirîn dijminê 
mirovatiyê de ye, û karîne cihê pêyên 
xwe di asta navnetewî de bo xwe bi 


dcst ve bînin, û tê xûyakirin ku ev 
piştevaniyên cîhanî bibe dcstpêka 
rizgariya yekcarî ya gelê me ji bindes- 
tiyê. 

Bona vê yekê, neyarên gel ji her 
derfetekê mifahê werdigirin heya 
ku aloziyê çêbikin, û dijberiyê di 
navbera yekgotarî û hevgirtina gelê 
Kurd de çêbikin. Di vê qonaxê de ye 
ku bandora partên resen û xemxor 
û xwcdîhclwcst ên netewî û kes- 
ayetiyên Kurdistanê xûya dibe ku 
dikarin wekî faktereke girîng ban- 
dora rewşa bûyeran bi qazancê gel û 
nîştiman biguherînin. Wekî vê ku di 
ragehandina PDKÎ de bi vê sedemê 
daxûyaniyek bilav kir û tê de hatiye: 
“Serketinên kurd û Kurdistana îraqê, 
dilê hemû Kurdên nîştimanperwer 
geş dike û têkçûna wan deskevtan jî 
bêhîvîtiyê di nav hemû Kurdan de 
çêdike, û hemû jê re xemdar, û zirar- 


mend dibin”. 

Her di vê derheqê de nabe em vê 
rastiyê jî ji bîr bikin, ku mixabin 
kêberkêyeke nedemoratîk û pare- 
mayî, siyaseta tolvekirinê û bi girîng 
nezanîna êş û azarên xelkê, ji aliyê 
hêzên siyasî ên vê beşa Kurdiflanê 
ve, rewşeke nebaş bo pilandarêtina 
nehezên Kurdi^tanê pêk aniye, û eva 
pêdivî bi rexnegirtin û xesarnasek hûr 
û pispor heye, heya ku bibe sedema 
çênebûna bûyerên bi vî rengî. 

Doma R:2 

bikin û nîştimana xwe çê bikin, dengê 
bêmoral û bêhêz ya hinek kesan ber 
bi baregeha bixwîn a Wîlayeta Teh- 
ranê serî di tevîne, eva jî diçe xaneya 
navxirabkirinê de. 

Di vê devranê de kêm ninin ew kesên 
ku heya goma avê kûrtir be bêtir xwe 
li avê didin û melevaniyê dikin û her 
çi qas reşeba bihêztir be qahîmtir liser 
piyên xwe disekinin û ber bi kûrahiya 
welat û ber bi hundir dilê xelkê xwe 
pêngavan qahîmtir di avêjin, da ku 
carek din bêjin “şoreşa rewa lewaz 
dibe, lê naqete”. 

Niha ku Komara Îslamî û tewahiya 
wan kesên xapandî, qala vê yekê 
dikin ku deshilata wan xwedî hêz 
û qahîm e û di Rojhilata Navîn a 
pir ji şer û tevdanîkarî de, xwediyê 
welatekî ewleh in, niha tevî hinek 
şoreşvanan berbirû bûye ku tofan 
û reşeba bandore jê nake û hêza 
pêşmerge a Kurdistanê bi sedan km 
çûne nava kurahiya axa Kurdistanê de 
û bi kiryar selimandin ku denge deng 
û hevar hevar a Komara Îslamî, xincî 
qala wala tu nine. 


Rêkxi&ina terorîftî a DAÎŞ’ê 
êrîşkirina bo ser bingehên partiyan bi 
kiryareke Îslamî da zanîn û ragehand 
ku “êrîşkirin bo ser PDK’ê êrîşkirina 
li ser Sehyonîzmê ye”. 

Roja cîhanî a xebat dijî cezaya darvekirinê 






N. Îdrîs Stwet 

T evîvêkulO’ê Octoberê ji aliyê 
rêkxirawa neteweyên yêkgirtî û 
çendîn saziyên din ên mafên mirovan 
ve di asta navnetewî de weke roja 
xebat li dijî cezaya darvekirinê hatiye 
ragehandin, lê mixabin hêj cezaya 
darvekirin di hin welatên cîhanê de bi 
rê ve diçe. 

Rêkxirawa Lêborîna Navnetewî û 
rêkxirawa “lihevkirina cîhanî li dijî 
cezaya îdamkirinê” di sala 2002’an 
de, roja 10’ê Octoberê (18 Rez- 
ber) weke roja cîhanî ya xebat li 
dijî cezaya darvekirinê ragehandin. 
Armanc ji pêkanîna vê biryarê eva 
bû ku hewl bidin cezaya darvekirinê 
di hemû welatên cîhanê de ragirin. 

Li gor raporên Lêborîna Navnetewî, 
piraniya welatên cîhanê cezaya darve- 
kirinê di yasayên xwe de wêde birine, 
û hin welatên din jî di vê biyavê de 
pêngavan bavêjin, lê li gora rapora 
rêkxirawên navnetewî yên mafên 
mirovan, di hin welatên cîhanê de, her 
sal bi hezaran kes bi cezaya darvekir- 
inê tên mehkûmkirin, û darvekirin, 
û hêj di cîhanê de 58 welat hene ku 
cezayên darvekirinê radigehînin û 
xelkê darvedikin û di sala derbazbûyî 

de. kes di cîhanê de 

hatine darvekirin û piraniya darveki- 
rin an di welatên Çîn, Iran, Koreya 
bakûr, Erebissan S’ûdî, Pakistan û 
Amerîka bûye. 

Ev welatên navhatî berpirsê 95% ji 
cîbicîkirina cezaya darvekirinê ne di 


cîhanê de. Komara Îslamî a îranê her 
di dcstpêka hatine ser kar ve nîşan 
daye ku tevî hemû rêkxistinên mafê 
mirov dijber e, û herçend li dervayî 
sînorên xwe de, wisa nîşan dide ku 
alîgirê mafên mirovan e, lê nekariye 
vê tiştê li ber çavên xelkê cîhanê 
veşêre, û bi kiryar cezaya darvekirinê 
di îranê de bi awayekî hovane bi rê ve 
dibe, û cuda ji hemû welatekî di îranê 
de, darvekirin li ber çavên xelkê, û li 
ser şeqam û kolanan bi rê ve diçe. 

Vekolîna rêkxirawa mafê mirov, weke 
lêborîna navnetewî, nîşan dide ku pi- 
raniya kesên ku bi cezaya darvekirinê 
tên mehkûmkirin, ji neteweyên bind- 
e£t yan jî malbatên hejar û reben in. 

Di piraniya wan welatên ku cezaya 
darvekirinê bi rê ve dibin, bitaybet 
di welatê îranê de, girtî di dadgehên 
veşartî de bê vê ku parêzer hebin, û 
bi îşkence û îfadeya bi zorî biryara 
cezaya darvekirinê didin û cezaya 


darvekirinê bi ser de disepînin. 

Di çendsalên derbazbûyî de zaf 
kesên girtî ku dosiyeya siyasî hene, 
bixasmanî girtiyên siyasî yên kurd 
di îranê de bi tometa bazirganîkirin 
bi madeyên hişber yan dijayetî tevî 
Xwedê mehkûm û darve dikin. 

Her di dcstpêka hatne ser kar a kom- 
ara Îshamî a îranê, wî welatî siyaseta 
mehkirina dijbetên xwe girtiye pêşiya 
xwe, û Cezaya darvekirinê di îranê 
de kiriye beşek ji yasaya cezaya wî 
welatî û her di de^tpêkê de heya niha, 
heroj di îranê de xelk tê darvekirin. 

Bi sedema hejmara zaf ya cîbicîki- 
rina cezaya darvekirinê di îranê de, 
rêkxirawa mafê mirov a îranê, çendîn 
carî nerazîbûna xwe nîşan daye û 
ragahandine ku hejmara herî zêde ya 
darvedirina nûciwanan jî di îranê de 
hebûye. 

Lê heya niha berpirsên payebilind 
ên welatê îranê bersiva rêkxirawa 


mafê mirov û biryara ragirtina cezaya 
darvekirinê di îranê de nedaye. Niha 
komara Îslamî ya îranê di warê 
cezaya darvekirinê pileya yekem di 
Rojhilata Navîn de heye, û di asta 
cîhanê jî de di pileya duyem de ye. 

Heyamekê berî niha Rêkxirawa 
Lêborîna Navnetewî ragehand ku di 
6 mehên de^tpêka sala 2015’an de 
zêdetir ji 800 kes di îranê de hatine 
darvekirin, ku navinciya darvekir- 
inê di îranê de 3 kes in, ku ev qasa 
darvekirinê heye îsal li çav 25 salên 
derbazbûyî bê mînak bûye. 

Her di wan çend rojên derbazbûyî de 
ku roja cîhanî a xebat li dijî darvekir- 
inê bû, di îranê de darvekirin her bi 
rê ve çûye, û di îranê de du rojan piştî 
10’ê Octoberê 17 kes hatin darveki- 
rin, ku di girtîgeha parêzgeha Urmiyê 
de 8 girtiyên Kurd bi tawana bazir- 
ganîkirin bi madeyên hişber hatin 
darvekirin. 


Bi sedan leşkirên îranê li Sûriyê şer dikin 


K urdistanmcdia: berpirsekî 
payebilind a Artîşa Sûriyê 
eşkere dike ku bi sedan kes ji hêzên 
leşkirî ên Komara Îslamî ya îranê û 
herweha Hizbulaha Lubnanê, niha 
mil bi milên hêzên Beşar Esed û bi 
piştevaniya hêzên esmanî ên Rûsiyê, 
li Başûrê bajarê Helebê û li hemberî 


hêzên opozisyonê şer dikin. 

Ev berpirs ê hêzên leşkirî ên Beşar 
Esed herweha ragehand ku beşdariya 
hêzên leşkirî ên Komara Îslamî bi 
vî awayî pan û berîn, nedihat çavni- 
hêrîkirin. 

Di çend rojên derbazbûyê de du 


çavkaniyên nûçegehaniyê eşkere kirin 
ku bi hezaran leşkirîn îranê bona 
beşdariya di şerê Hema û Helebê de 
ber bi Sûriyê hatine şandin. 

Rejîma îranê jî hêzên xwe bi prêz- 
erên “Herema Xeyneb”ê binav dike 
û dibêje ku tenê karê şêvirmendiyê di 


Sûriyê de dikin. 

Eva di demekê de ye ku di çend rojên 
derbazbûyî de Komara Îslamî bi xwe 
ragehand ku çend kes ji fermanderên 
payebilind ên weke Pasdarê Sertîp 
“Husên Hemedanî” di şerê Sûriyê de 
hatine kuştin. 

Nîştimana xevna 


Nerîna 

Lîderan 



Demîrtaş: “Aliyekî navx- 
weyî di dewleta Tirkiyê 
de heye ku piştevaniya 
DAÎŞ’ê dike”. 



Adil Cubeyr: “Çi ji de^tê 
me were, emê bikin”!. 



Merziye Efxem: “Erebi&an 
kêrhatiyê vê nîne ku li ser 
îranê baxive”. 



Baxçelî: “Çavkaniya hemû 
nearamiyan DI Tirkiyê de 
AKP ye”. 



N.ArifVêlzî 


T eror, nebûna emniyeta canî û 
malî, şer û tundûtîjî, aboriya 
herifî, bêkarî, tepeserkirina navxw- 
eyî û hinek sedemên din, li welatên 
Efrîqa û Rojhilata Navîn de karekî 
wusa kirine ku, di çend salên derba- 
zbûyî de û bitaybetî di sala 2015’an 
de, pêleke pan û berîn ji koç a bi 
kom a xelkê wan welatan serî hilde 
û pareke berçav û xwedî bandor a 
xelkê wan welatan ku di rastî de, bi 
sermaye û hêza mirovî a welatên xwe 
têne hesibandin, tevî xwe rake û ber 
bi welatên Rojavayî arastc bike. 

Koçberiyek ku tenê li ser bingeha 
derbazbûn ji rewşê û dcstragchiştin 
bi nîştimana xevna biryar jê re hatiye 
dayîn, bê haydarî ji vê ku hekî libekê 
bê şansî bê ser rêya wam, avên behra 
“Medîterane” û behra “Êje” ku beşek 
e ji rêya gehîştina bi xevnên wan, 
dolaban digerînin, û gellek bi dilreqî 
û bê rehmî hembêza xwe ya wekî 
gori^tan ji wan re vekiriye û, ne tenê 
rêya gehîştina bi nîştimna xevna, 
belkî rêya poşmanî û vegeryanê jî, 
ji wan dadixe û bi dehan û sedan jin 
û mêr û ciwan û kal û zarokên weke 
Alan mehkûm bi mirinê dike û, hekî 
berevajî libekê xwedî şans bin û 
qedera wan rêya jiyanê bide, digîjin 
nîştimana xevnan û lê dinêrin ku, 
tenê ji dûr ve rûçikek xweşik û rind 
jê diyar e û, di rastî de gihîştina wan 
despêkek e bo jiyaneke pile du û tijî 
ji ferq û cudahî û zelîlî e. 

Jiber ku ev herifîna aborî ku niha 
cîhan xistiyc bin bandora xwe, amara 
bêkariyê tenanet di welatên Rojavayî 
de jî gehandiye du reqemiyê, û lewra, 
pirniya wan koçberan neçar in ku 
karekî zaf bi mûçeyek kêm peyda 
bikin û razî bin bi jiyaneke zehmettir 
j i j iyna xwe ya berê. 

Ev koçberiya bi kom ku niha welatên 
Lîbî û Misr û Tûnis û çend welatên 
din li Efrîqa û herweha Iraq û Iran 
û Efxani^tan û Sûriye û li serveyî 
hemûyan, li her çar parên Kurdistanê 
li Rojhilata Navîn ji xwe digire, xincî 
hezaran qurbaniyan, heya niha li gorî 
amaran 2 milyon koçber ber bi welatê 
Awrûpayî û li serweyî hemûyan 
welatê Alman arastc kiriye û, herwe- 


ha tê texmînkirin ku 2 milyon kesên 
din jî vê rêya pir ji metirsî bigirin 
pêşiya xwe. 

Di vir de, û di van çend dêran de 
armanca min ev e ku Kurdistana di 
rewşa şer û şoreşê de bixim ber bas 
û pirsyar bikim ka gelo, di rewşa 
niha ya her çar parên Kurdistanê de, 
koçberiya ber bi nîştimana xevna û 
bicihhêlana nîştimana bab û kalan 
bijardeyeke dirust e? 

Gelo niha ku di Kurdi^tana Rojhilat 
de tevgera netewî - demokratîk a gelê 
Kurd bi rêberiya PDKI piştî çend sa- 
lan, careke din û bi germ û gurriyeke 
nû ve di hundir welat û li ser sînorên 
Kurdistanê li dijî deshilata qirêj a Ko- 
mara Îslamî çalakiyên xwe dimeşîne, 
koçberiya xort û hêza mirovî a vê 
para Kurdistanê ku bi arxayînî ve 
dikare bandorê bixe ser rabûna hizbê, 
yan bi wateyeke din çolkirina pişta 
pêşmerge bijardeyeke diru^t e? 

Gelo li Kurdistana Başûr ku niha 
xincî alozî û nakokiyên di navbera 
herdu hikûmetên Hewlêr û Bexdayê 
de û dcstêwerdanên Komara Îslamî û 
welatên cîran û birîna bûdce û kirîza 
darayî, em dibînin ku hêza pêşmerge 
yê Kurdistanê bi dirêjahiya 1500km 
ji sînorên xwe, şerê tarîpcrestên 
DA’ÎŞ’ê dike, bijardeyeke dirust e ku 
wusa bi pan û berînî hêza mirov ku 
hewcehiyeke haşahilnegir û dîrokî ye, 
nîştiman û axa xwe bi cih bihêlin, û 
ber bi welatên Rojavayî ve koç bikin? 

Gelo niha ku Kurdistana Rojava di 
rewşa xwe ya herî he^tyar û nazik de 
ye, û xincî şerî tarîpere&ên DA’ÎŞ’ê, 
gerek ji aliyekî ve li hemberî diyard- 
eya Bi’erebkirinê (Te’rîb) ku demo- 
graftyaya Rojava xistiyc tehlûkeyê, û 


herweha di pêxema parastina şunasa 
netewî û li hember hejmûniya Beşar 
Esed û hevpeymanên wî di herêm û 
cîhanê de bisekine û bi çok de nehê û, 
j i aliyekî din ve nakokî û takrewiyên 
navxweyî ên partî û aliyên siyasî ên 
Kurdistana Rojava dcst bi ser welat de 
kişandiye, bijardeyek diruSt e ku xort 
û hêza mirovî li wir pişta pêşmerge û 
şervanan çol bikin û rêya hat û nehat 
a derweyî welat bigirne pêşiya xwe? 
Yan jî di rewşa niha ya Kurdistana 
Bakûr de ku xebata parlimanî derxis- 
tine holê, û bi dehan parlemênterên 
Kurdan di parlimana wî welatî de 
xebatê bo mafên Kurdan dikin û bix- 
asmanî ku hilbijartineke çarenivîssaz 
cardin ducarî dibe û Partiya Sosyalîst 
a Kurdi^tanê jî piştî bi dehan salan 
guherîn bi ser siyasetên xwe de anî û 
vegeriya navxweyî Kurdistana Bakûr, 
da ku bi awayê parlimanî xebata xwe 
ji niha pê ve bidomîne, bijardeyek 
dirust e ku xelkê wê para Kurdistanê 
rû li derveyî welat bikin? 

Bêgoman di rewşa niha ya Kurd- 
i£tana Mezin de, erkê tak bi takê 
her Kurdekê ye bi xort û kal û jin û 
zarokan ve ku, rastiyên îro ên welatê 
Rojavayê û bixasmanî Kurdistanê 
bibînin û bi hemû hêz û şiyanên xwe 
ve, di warên mad û Me’newî û hêza 
mirovî ve, pişta hêzên xwe ên siyasî 
û çekdarî bigre, bona parastina wan 
deskevtên ku niha di dcstê me de ne û 
me di pêxemê de bi dehan û hezaran 
qurbanî dane. Jiber ku bi xatircemî ve 
rewşa niha ya Kurdistan û herêmê, di 
pêşerojek nêzîk de wê bi dawî bê û 
gelê Kurd jî bi siyasetên xwe ên hekî- 
mane û li ser bingeha vexwendina 
hevdu, serkevtinê li vê qonaxa hestyar 
de derbas bibe, û deriyên serkevtinê 
wê bi ser de webin. 

Jin û Berxwedan 


Agirî 


A /V 

Amine Iqtidar: 

“Vegeriyana hêzên pêşmergên PDKÎ bo ser sînor û navxweyî Kurdiftanê, pir ez 

kêfxweş kirim û hêvî dikim ku berdewam bin”. 


H: Jîla Mu&e’icir 



B i dirêjahiya dîroka serhildan û 
berxwedana Kurdan bo mafên 
xwe ên mirovî û netewî, hertim û di her 
qonaxekê de hinek kes çi jin çi mêr, 
hebûne ku serbarê temenê xwe yê kêm, 
xwediyê mêjî û eqil û metnalîteyeke 
mezintir ji temenê xwe bûne, û karîne 
ku di temenê xwe yê kêm de beşdariyê 
di karên mezintir ji xwe de bikin. 

Amîne îqtidar jî yekji wan jinan e ku 
di temeneke kêm de hcst bi kêmasî û 
bindcstî û evdaliya gelê xwe kiriye, û 
her di temenê kêm de mil daye ber gira- 
niya xebata netewî û, tevlî şoreşa Kurdî 
bûye, da ku karîbe di vê erkê pîroz û 
netewî de roleke erênî bilîze. 

Amîne îqtidar keça Mele Mehmûd 
îqtidar, sala 1975’an( 1354) li bajarê 
Pîranşarê hatiye dinê. 

Amîne îqtidar derheq bi nasyariya xwe 
tevî PDKI û herweha jiyana xwe ya 
hevpar di nava PDKI de, weha dipeyve: 
“Bi sedema vê ku wî çaxî pêşmergên 
Hizba Demokrat di hundirê Kurdistanê 
de û di derdora bajarê Pîranşarê de 
çalakiyên siyasî û teşkîlatî û leşkirî 
dimeşandin û min didîtin, di zarokatiyê 
de min ji Hizba Demokrat û pêşmerge 
hez dikir, lewra di temenê 16 saliyê 
de min bername û pêrewa hundirîn a 
Yekîtiya Jinên Demokrat ên Kurdis- 
tan îranê xwend û piştre weke alîgirê 
Yekîtiya jinan de£t bi çalakiyên xwe ên 
siyasî kir. 

Piştî 2 salan û dema temenê min gehîşt 
18 saliyê, weke endama fermî a PDKI 
hatim wergirtin, û sazimandan, û min 
dest bi xebatê kir. Piştî çend salan 
berdewamiya min li ser karê hizbî û 
siyasî, hez û evîndariya min ji Kurd 
û Kurdistanê re, karekî weha kir ku 
biryara zewaca bi pêşmerge re bidim, û 
di sala 1995’an (1374) tevî pêşmergeyê 
PDKI “Zorar Xizrî” min jiyana hevpar 
ava kir û berhema jiyan me jî 5 zarok 
in bi navên Ferheng, Hewşîn, Hêşû, 
peyam û Şahîn”. 

Amîne îqtidar roja herî xweş a ji- 
yana xwe weha tîne ziman û dibêje: 
“Vegeriyana hêzên pêşmergên PDKI 
bo ser sînor û navxweyî Kurdistanê, 


pir ez kêfxweş kirim û hêvî dikim ku 
berdewam bin da ku xwîna şehîdên me 
bi xisar neçe, lê roja herî xweş a jiyana 
min roja vebûna TISHK TV bû di sala 
2006’an (1385) de. Em li Nawenda 3 bi 
qasekî kêfxweş bûn ku pêşmerge û en- 
dam û alîgirên PDKÎ Şîrînî belav dikirin 
û govend digêran”. 

Amîne îqtidar herweha rojên herî 
nexweş ên jiyana xwe weh ji Agiriyê re 
bas dike: “Bi dirêjahiya xebata çekdarî û 
jiyana xwe ya siyasî, min rojên nexweş 
pir dîtin, dema pêşmerge û hevçeperek 
me şehîd diket em pir dilgiran dibûn, 
lê roja herî nexweş rojên şehîdkirina 
Dr.Qasimlo û Dr. Şerefkendî bûn, ku di 
heyameke kêm de û bi dû hev re hatine 
encamdan û bo heyameke kêm xelkê 
me aciz û dilgiran kir. Lê bi xweşî ve 
û berevajî nêrîna dijminê me, morala 
pêşmerge kêm nebû, û heya pitir ji berê 
bona gihîştin bi armancên xwe, em ketin 
nav xebat û tekoşînê de”. 

Amîne îqtidar rû li jin û keçên Kurdis- 
tanê dike û bi vê gotinê dawiyê bi hevpeyvîna xwe tîne: “Daxwaza min ji jin û keç û dayîkên Kurdistanê ev e ku, li ser xebat 
û rêya gihîştin bi hêviyên xwe berdewam bin, û hevrê û piştevanê hevjînên xwe bin, û herweha daxwaza min ji keçên me ên 
Kurd li Kurdistanê ev e ku, heya dikarin xwendinê bidomînin da ku pêşerojeke geş bo welatê xwe misoger bikin”. 




Birêz Amîne îqtidar digel hevjînê xwe birêz Zorar Xizrî 




Civakî 

Agirî 



K urdi&anmedia: Balyozê îranê 
di rêkxirawa neteweyên yek- 
bûyî de, nîgeraniya xwe derheq zexta 
li ser jinan eşkere kir. 

Li gora nûçeya ku gihîştiye malpera 
Kurdistanmcdia, balyozê Iranê di rêkxi- 
rawa neteweyên yekbûyî de ragehand 
ku ew kiryara girûpên tcrorîstî li dijî 
jinan şermezar dikin, jiber ku vê yekê 
jiyana jinan û mafên wan xistiyc metir- 
siyê de. 

Navbirî herwisa ragehandiye ku ew 
tûndûtîjî tenê di Rojhilata Navîn de 
nîne, belkû di herêmên cuda cuda yên 


cîhanê de jî bilav bûye. Herwisa wî 
tundûtîjiya li dijî jinan di Yemenê de jî 
şermezar kiriye. 

Balyozê rejîma îranê di demekê de bi 
berçav bergiriyê ji mafên jinan dike, û 
wisa nîşan dide ku di Yemenê û cihên 
din de tûndûtîjî heye, ku Cenetî di 
nimêja înê ya Tehranê de ragehand ku 
dibe em berxwedaniyê bikin, jiber ku 
piştî pirsa navikî, Rojavayî wê bijin ku 
bila mafên mirovan, û mafê wekhev yê 
jin û mêran biparêzin. Ew gotina Cenetî 
bi başî eşkere dike ku di îranê de jî, 
tiştek bi navê wekheviya mafên jin û 
mêran tuneye. 



Li bajarê lehranê zarokên kar armanca destdirêjiyên cinsî ne 


7 A jansa Kurdpa: piraniya wan zarokên ku li 
kolanên bajarê Tehranê kar dikin, dibin 
hirnianca dcstdirêji} ên cinsî. 

fLigorî nûçeya Ajans nûçegehaniya Kurdpa yê, 
r %o29 ji zarokên bajarê Tehranê kar dikin û, 

'%o32 ji wan jî dibin armanca dcstdirêji} ên cinsî^ 

/Rêkxistinên nefermî ên parastin mafên zarokên t 
/kar radigehînin ku, %o5 ji zarokên kar ên ba- 
jjarê Tehranê tûşînesaxiya “HIV” bûne û roj bi 
/roj jî hejmara wan ber bi zêdebûnê ve diçe 


Li bajarê Sine ciwanekî Kurd ra&î teqeya ra&eraft a hêzên leşkerî yên rejîmê hat 


N ûçegihaniya Kurdpa: Di cncama teqeya hêzên çekdar yên Hikûmeta 
Îsiamî ya îranê, ciwanekî Kurd jiyana xwe ji de^t daye. 

Li gorî nûçeya nûçegihanê malpera Kurdpa, çend roj berê ciwanekî Kurd 
xelkê bajarê Sine, li ser riya Sewlava, kete ber teqeya hêzên leşkerî yên rejîma 
îranê, û piştî mana çend rojan di nexweşxanê de, jiyana xwe ji dest da. 

Nasnameya wî ciwanê Kurd Erselan Berzger temen 29 salî hatiye ragehandin. 

Çavkaniyekî haydar,malpera Kurdpa re ragehandiye, ev ciwanê Kurd tu sûçê 
wî tunebûye, ku li ser rêya Sewlavayê rastî teqeya hêzên leşkerî hatiye,û piştî 
demekê ji bo nexweşxaneya Bê’iset a bajarê Sine hatiye şandin. 

Dem bi dem hevwelatiyên sivîl yên Kurd, bi tometên cur bi cur ji aliyê hêzên 
Hikûmetê ve êrîş li dijî wan tê kirin, û di encamê de jî kuştî û birîndabûna 
hevwelatiyan jê dikeve. 

Çand 


Dawxaza xwandin bi zimanê Kurdî li Kirmaşanê hate kirin 



barê 
vê ku ji 
aliyê hikûmeta 
îranê ve beşek ji 
pirtûka wêjeyê bo zimanê 


beşa zi- 

man û wêjeya Kurdî li Kirmaşanê, 
hewce ye ku ji bêjinga Civata Bilind ya 
Şoreşa Çandî re derbaz bibe, û bigihîje 
qonaxa piratîkê, lê ew civat serbarê vê 
ku pirojeya wan gihîştiye dcstên wan. 


Kurdî hatiye danîn, lê ew kiryar ketiye 
ber rexneya kamasên perwerdehî û 
zimannasiyê, û ew karê berpirsyarên 
hikûmeta îranê baş nabînin, û bas ji vê 
dikin ku li gora ku hewce ye girîngî bi 
zimanê Kurdî nehatiye dan. 


N ûçegihaniya 

Kurdpa:Çalakvanekî sivîl xelkê 
bajarê Ciwanro, gazinde li parêzgarê 
berê yê Kirmaşanê kir, û got ku dibe 
di mezintirîn bajarê Kurdistana 
Rojhilat de, ku Kurd tê de akincî ne, 
xwandin bi zimanê dayîkê hebe. 


Çalakvanên sivîl, xwandekarî û ma- 
mostayên Kurdistana Rojhilat li bajarê 
Kirmaşanê, ji bo rêdana xwandin bi 
zimanê zikmakî ji aliyê rejîma îranê 
ve, simînarek li ser zinamê zikmakî 
lidarxsitin. Piştî danîna 
beşeke taybet ji 
bo edebiyata 
netew- 
eyên 


din 
yên 

îranê di 
nav kitêba zi 
man û edebiyata Farsî 
ya wî welatî de, zanîngeha 
Kurdistanê li bajarê Sine, îsal beşeke 
taybet bi zimanê Kurdî bo xwendek- 
aran di vê zanîngehê de ava kiriye. 


wanro, li ber xwandin bi zimanê Kurdî 
li zanîngeha Kirmaşanê wekî mezintrîn 
bajarê Kurdistana Rojhilat, rexne li “ 
Îbrahîm Rizayî Babadî” parêzgarê berê 
yê Kirmaşanê girtin, pirsa xwandin 
di vî bajarî de kete ber bas, û “Re- 
mezan Dêhnewî”ravêjkarê parêzgarê 
Kirmaşanê di vê derbarê de dibêje: 
“Pîlana avakirina kolîjeke taybet bi 
zimanê Kurdî amade ye”. 


Hêjayî basê ye ku pirojeya avakirina 


Ser- 


Piştî vê yekê di rojên berê de, çal- 
akvanên sivîl yên xelkê bajarê Ci- 


lê heya niha tu biryarek li ser nedane. 
Pirsa xwendina bi zimanê dayîkê di 
îrana çendneteweyî de, bi salan e ku 
bûye cihê behs û gengeşeyê, û di vê 
derheqê de, hikûmeta îranê tenê di 
xwendingehên bajarê Seqizê de, li 
Kurdistana Rojhilat kitêbokek ji zimanê 
Kurdî re danî. 


Ew kitêbok tenê li xwendingehên ba- 
jarê Seqizê de tê gotin, û tê de tenê bas 
ji wan kesayetiyên naskirî ên Seqizê tê 
kirin, û tu amajeyek bi dîrok, wêje û 
.. .hwd nehatiye kirin, û 
di vê çarçoveya 
de 


Cezayê îranê bo derhênerê Kurd: 6 sal girtîgeh û 223 qamçî 


Keywan Kerîmî bi 6 sal hebs û 223 
derbên qemçiyê hat cezadan 
Derhênerê Kurd ê Rojhilatê Kurdistanê 
“Keywan Kerîmî”, bi tawana ramûsna 
rûyê hevaleke xwe ya jin li Kolanê, 
ji aliyê taya 28 a dadgeha Şoreşê bi 6 
sal hebs û 223 derbên qemçiyê hate 
cezadan. 

Taya 28 a dozgeriya Şoreş li Tehrana 
serbajarê îranê bi dadweriya “Mihemed 
Moqîse” radihehîne ku Keywan Kerîmî 
lesr yek ji Kolanên bajarê Tehranê 
hevaleke xwe ya jin dibîne û herdu rûyê 
hevdu radimûsin û eva jî bi wateya 
“Bêrêzî bi pîroziyan û têkiliyên ne rewa 
ji rêya de£t û maçkirinê ve” tê. 

Emîr Reyîsiyan parêzerê Keywan 
Kerîmî dibêje ku, yek ji wan tometên 
ku xistine kêleka Keywn Kerîmî, ev e 
ku navbirî xwcstiyc ku kilîpekê çê bike, 
lê bi sedema vê ku tevî aliyê xwe yê 
beranber negihîştiye rêkevtinê, kilîp ne- 


Zaniyarî 
dikin ku 
kilîpê ji 
Fars 
ve bi 



hatiye çê kirin û dadgeh jî ev yekê weke bêrêzî bi pîroziyan dibîne. Eva di demekê 
de ye ku ev kar nehatiye encamdan û me ji dadgehê re jî zelal kiriye ku karê han di 
bingeh de_nehatiye encamdan 


û nabe 

nehatiye 

bê 

Keywan 

gotinên 

pêşniyara 

kirin, tu 

bêrêziya 

nine. 


liser karekê ku 
encam dan kesek 
cezadan. Parêzerê 
herweha di doma 
xwe de dibêje ku 
ku bi Keywan hatî 
peywendiyek bi 
bi pîroziyan ve tu 


vê yekê eşkere 
pêşniyara çêkirina 
aliyê hunermendê 
“Şahîn Necefî” 
Key wan re hatiye 
her di bingeh de jî 

pêşniyar hatiye redkirin. 

Reyîsiyan herweha dibêje yek din ji tometên ku di dosiyeya Keywan de tê berçav, 
fîlma dêkyomêntarî a “Diwar” e. Keywan Kerîmî herweha derbarê fîlma xwe 
dibêje, fîlma min taybet e bi diwarnivsandinê li bajarê Tehranê û tû têkiliyek bi 
bêrêziya bi pîroziyan re tu nine. 


Agirî 


Gotinên 

Navdaran 



Pirxwarin havêna nexweşiyê ye. 

F. Attar 


Nexweşî xizmetkara mirinê ye. 

Francis Rous 


Mirov ancax dikare bi xeyalên vala 
bextiyar bibe. 

Stefan Zwing 

Xeyal çavên ruh e. 

Joubert 


Divê rojên jiyanê yên nebaş hebin, da 
mirov bikaribe 

zexmî û mêrxasiya xwe nîşan bide. 

Senancour 


Ro, rojê du caran hilnayê. 

Victor von Scheffel 


Roya bê sî tuneye. 

Albert Camus 


Roya ku diçe ava, her sibeh ji nû ve 
hiltê. 

Catallus 

Roya min ji bo ku carek din hilê diçe 
ava. 

Robert Browning 

Ro li her welatî sibehan hiltê. 

George Herbert 

Bi her kesî re bide û bistînc, bi hindik 
kesan re 

têkiliyan deyne, yê ku tu bixwazî 
baweriya xwe pê 
bîne jî baş biceribîne. 

















Agirî 


Zimanê Kurdî 


22-10-2015 



Zimanê Kuvdî 



Beşa 18. Dema guhdarîkirm û xwendini 


Roj 


B a w er ; Ez cierheq ê rojê de hinek psrsan ji te bikim. 

Btîn: Kerem bike. 

B aw er s Roj çend saet e? 

BTslQ çar saete. 

Bawer: Roj çencf dan e? 

Kêlirtî Pênc dan e. 

B awer: öan e yekem kîjan e ? 

Sibeh e. Sabeh, deetp&ka rojê ye û her kes diçe ser karê xwe. 
8 a w e r j Oan ê dityenn kîjan e? 

H ötîns Nivro ye, Nfvro dema ftravînö ye, 

Bawar: Danê sêyein kijan e 7 

Berêvar e. Berêvar. di navbera nivro û êvarê de ye. 

Bawer; Danê çarem kijan e? 

: li..: Êvar e. ivarê roj diçe ava, her kes diçe mala xwe. 

Bawer: Danê pêncem kijan e? 

. h şev e. şev, d ema bêhnved a n û raza nê ye. 

Bawer: HerbijiHêlîn. 

Hêftrt; Spas Bawer can. 



Beşa 19, Dema nivîsînê 






Valahiyen jerin bi bejeyen “sibeh, mvro, 

û şev”ê dagirin. 


, dema bêhnvedan û razanê ye. 
, demafravinêye. 


.deslpêka rojê ye û her kes 

dice ser karê m . 



A: Mahir Berwarî 


10. Rext 

- Dane quta qutayi, li rêza kara dan- 
ayi, bo xolamêt axayi. 

11. Gule 

- Duxkê vizê, çu ber bizê. 

- Kur tê ji dûr tê, gava vedireşe xwîn 
tê. 

12. Quran 

- Çil taq in, çil bertaq in, çil ode ne, 

ji Çil di 

zêde ne. 

- Sê taq e, sê bertaq e, sê derge ye, sê 
hucre ye. 

(* Sê cizî yêt Quranê) 

- Çil derp e çil derpîç e, çil xolam e 
çil xecîc e. 

- Çil çît in, çil berçît in, çil xidam in, 
çil xulam in, çil xecîc 

in. 

13. Difîtar 

- Sindorûka li ser sindorûkê, kilîla di 
dcstê 

bûkê. 

- Ez çume Elkûşka/oda, tax, xani jêrî, 
min 

dît jina li ser mêrî, min gutê dê çi lê 
key? 

Gut: Dê înim nêrî. 

- Berek li ser berekê, teyrek dixûnit li 
dolekê, kuna qûnê li nîvekê. 

- Te dibeme lateka asê, di kunê diqu- 
tim lûliya dasê. 

14. Aş 

- Hindî bikenê tijî nabit, hindî bidenê 
têr nabit. (* aş, meqes) 

- Firrfît û firrfît, bo te û babê te dirît. 

- Gîskê gorrî, li avê xorrî. 

- Tebeka li ser tebekê, kona qunê di 
nîvekê. 

-Çi diken karê ew dihêt xarê. 

- Gîskê gurrî, li ser avê/rubarî xorrî. 

- Him himo, li ber çemo, ne diz diben, 
ne 


Xwendevanên hêja! 
Hûn dikarin bersiva 
tiştonekan bi riya E-Maila 
Agiri2003@gmal.com ji 
me re bişînin 





















/V 



♦ Rojnameya “Agiri” di van malperên jêrên de bixwînin: 

♦ w w w. K n rd i st a n m cd i a. co m 

♦ www.Agirimedia.org 

♦ rojnamaagiri@gmail.com 

♦ www.facebook.com/Agirikirmanji 



| Navnîşana derveyî welat: 


E - Mail: Agiri2003@gmail.com 

